CELEX: C2005/057/66
Language: hu
Date: 2005-03-05 00:00:00
Title: T-7/05. sz. ügy: Az Európai Közösségek Bizottsága által a „PARTHENON A.E.” ellen 2005. január 11-én benyújtott kereset

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/39
            
         Az Európai Közösségek Bizottsága által a „PARTHENON A.E.” ellen 2005. január 11-én benyújtott kereset
   (T-7/05. sz. ügy)
   (2005/C 57/66)
   Az eljárás nyelve: görög
   Az Európai Közösségek Bizottsága, képviseli: Dimítriosz Triandafílu, a Bizottság jogtanácsosa, segítője: Nikólaosz Korojannákisz ügyvéd, 2005. január 11-én keresetet nyújtott be az Európai Közösségek Elsőfokú Bíróságához a „Parthenón – Anónimosz Etería Ikodomikón – Turisztikón – Viomihanikón – Emporikón ke Exagogikón Ergaszión” ellen.
   A felperes keresetében azt kéri, hogy az Elsőfokú Bíróság:
   
               1.
            
            
               kötelezze az alperest 325 452,80 euró megfizetésére, amely megfelel 259 800 euró tőkekövetelésnek és 2005. január 10-ig65 652,80 euró késedelmi kamatnak;
            
         
               2.
            
            
               kötelezze az alperest tartozása kiegyenlítéséig naponta 71,18 euró kamat megfizetésére;
            
         
               3.
            
            
               kötelezze az alperest a költségek viselésére.
            
         Jogalapok és fontosabb érvek:
   A Bizottság által képviselt Európai Közösség a „kutatási, technológia-fejlesztési, valamint mezőgazdasági és halászati mintaprogram” végrehajtása keretében szerződést kötött az alperessel, amely egy közös vállalat koordinátoraként és tagjaként járt el. A szerződés tárgya különösen „egy új gyümölcstisztítási és -hámozási eljárás kidolgozása” volt, és teljesítésére 1998. szeptember 1-jétől számított 24 hónapon belül kellett sort keríteni. A szerződés keretében a Bizottság vállalta, hogy a projekt megfelelő végrehajtására a felszámítható költségek 50 %-át állja, legfeljebb azonban 433 000 ECU összeghatárig.
   Minthogy a projekt nem valósult meg a megállapodás szerinti határidőre (2000. augusztus 31.), és az alperes nem nyújtott be – amint azt a szerződés pedig előírta – tudományos jelentést, illetőleg költségkimutatást, a Bizottság úgy határozott, hogy felmondja a szerződést 2001. február 24-i hatállyal. Az alperes és a Bizottság között ezt követően folytatott levelezés során – a Bizottság szerint – nem merültek fel olyan új körülmények, amelyek a Bizottság határozatának megváltoztatását indokolnák.
   Keresetével a Bizottság az alperesnek – a projekt megvalósításához való pénzbeli hozzájárulására tekintettel – kifizetett 259 800 euró összegű előleg visszafizetését, valamint az ezen összeg után – a szerződés alapján alkalmazandó görög jog irányadó szabályai szerint – járó kamat megfizetését akarja elérni.